text: Se og fotografér mudder-svinene 
  30 maj 2015 kl. 11.57
  De økologiske svin vil også fotograferes. Ligesom de populære økologiske køer, når de bliver lukket ud på græs. Det sker på Sofari-dagen søndag.
  På Sofari-dagen kan alle se og opleve det økologiske griseliv og få mere at vide om, hvad der kendetegner den økologiske svineproduktion. 
  Det er Foreningen Fremme af Økologisk Kvalitets Svinekød (FØKS), der står bag Sofari.
  Økologisk landmand Rud Mikael Bruun i Holsted har 50 søer og 150 malkekøer har en af de 11 gårde i landet, der byder indenfor.
  - Jeg har ikke været med før, men jeg har fået at vide, at der i gennemsnit kom 400 besøgende sidste år, siger han til TV SYD.
  Den økologiske landmand vil gerne være med i år.
  - Jeg vil meget gerne fortælle folk, hvorfor jeg skal have en pris, der er tre gange højere. Jeg håber selvfølgelig, at de bedre forstår det, når de ser hvordan mine søer har det, fortæller Rud Mikael Bruun.
  Kun en anden gård i Sydjylland er med i Sofari: Nicolaj Pedersen i Hovborg.
  Sofari er åben i morgen søndag kl. 11 ? 15
  Se og læse mere her:
  